ฮิสทีเรียอาการของโรคเป็นยังไงรักษายังไงให้หลายครับ
สวัสดีค่ะ โรคฮิสทีเรียคือโรคความผิดปกติทางบุคลิกภาพ อาการของผู้ป่วยมักแสดงออกมาในรูปแบบที่มีอารมณ์อ่อนไหวสูง แปรปรวนบ่อย ชอบแสดงออกเกินจริง แสดงพฤติกรรมแตกต่างจากผู้อื่นเพื่อดึงดูดความสนใจ พฤติกรรมดังกล่าวทำให้คนมักเข้าใจผิดว่าผู้ป่วยโรคนี้มีความต้องการทางเพศสูง โดยพฤติกรรมเหล่านี้ก็ทำเพื่อต้องการเป็นจุดสนใจ ผู้ป่วยจะรู้สึกอึดอัดและทนไม่ได้ หากไม่ได้รับความสนใจ และไม่ค่อยแสดงความห่วงใยหรือนึกถึงความรู้สึกของผู้อื่นสาเหตุอาจเป็นจากพันธุกรรม การเลี้ยงดูที่ไม่ได้รับการเอาใจใส่ หรือเป็นที่ตัวบุคคลเองการวินิจฉัยอาศัยการซักประวัติและประเมินสภาพจิตใจ ควรพบผู้เชี่ยวชาญซึ่งก็คือจิตแพทย์หากสงสัยว่าจะมีภาวะฮิสทีเรีย การรักษาคือการทำจิตบำบัดโดยเน้นพูดคุยกับผู้ป่วยเพื่อหาสาเหตุและแก้ไขตามสาเหตุนั้นๆ ร่วมกับการปรับกระบวนการคิดและเรียนรู้ที่จะอยู่ร่วมกับผู้อื่นด้วยพฤติกรรมอันเหมาะสม อาจมีการใช้ยาจิตเวชบางชนิดช่วยด้วยอ่านเพิ่มเติม